Zapisnik

Sastanka Vijeća učenika OŠ Ante Kovačića u Zagrebu, održanog 18.10.2023. u novootvorenoj učionici engleskoga jezika.

DNEVNI RED:

1. Izbor za predsjednika/cu Vijeća učenika
2. Natječaj za 5.-8. razrede „Škola bez ovisnosti-grad bez ovisnosti“
3. Razno-ideje i prijedlozi

Na sastanku je bilo prisutno cca. 38 učenika, zamjenica pedagoginje Marija Kožul, psihologinja Jelena Strujić i koordinatorica Vijeća učenika i profesorica engleskoga jezika Jelena Cvrlje.

AD 1.

*Izbor predsjednika vijeća*

Prva točka dnevnog reda brzo je izglasana. Za poziciju predsjednika vijeća u početku se nekoliko učenika 1.-4. razreda čije su kandidature odbijene zbog dobi. Naposlijetku se prijavila i bila jednoglasno javnim glasovanjem odabrana učenica 8.c razreda Maja Kaleb. Nije bilo drugih kandidata.

AD 2.

*Natječaj „Škola bez ovisnosti“*

Radi se o projektu koji organizira NZJZ 'Andrija Štampar' za učenika 5.-8. r. osnovnih škola. Bilo je i zainteresiranih mlađih učenika. Psihologinja je podijelila prisutnim učenicima listiće s osnovnim informacijama, a učenicima ili razrednicima 8. a, b i e razreda listiće je predala predsjednica Vijeća. Učenici se mogu natjecati u kategoriji razrednog plakata ili samostalnog slogana, a pobjednicima su ponuđene vrijedne nagrade. Rok za predaju radova je 10.11.2023.

AD 3.

*Razno*

Neki od učeničkih prijedloga su bili:

* krečenje zidova oštećenih učionica/zidova s uvredljivim natpisima
* školska akcija čišćenja žvakaćih guma sa stolova
* sadnja cvijeće oko drveća pred školom (proljeće)
* ukidanje raznoraznih užina (ovaj put najpopularnije sendviči s tunom)
* puštanje učenika na školsko igralište pod velikim odmorom
* vraćanje vrata na ženski WC u prizemlju
* pritužba na učenike koji se plastičnim pištoljima i plastičnom municiju gađaju po hodnicima

Psihologinja i pedagoginja su u duhu prvog i drugog prijedloga apelirale na učenike da upozore svoje kolege iz razreda da moraju čuvati školsko vlasništvo kako ne bi došlo do daljnjeg uništavanja i oštećivanja prostora koje mi svi koristimo, te da nema svrhe čistiti ili krečiti ako će se to opet uništiti. Vijeće se s njima složilo.

Predsjednica Vijeća učenika:

Maja Kaleb, 8.c